આ પ્રોજેક્ટ કઈ રીતે સાકાર થયો એની વિગત આપતાં ૬૯ વર્ષની વયના નગીનભાઈએ કહ્યું હતું કે ‘આ પ્રોજેક્ટ શરૂ કર્યો ત્યારે અમારી પાસે માત્ર ૫૦ લાખ રૂપિયા હતા, પણ સમય જતાં અમે બે કરોડ રૂપિયા એકઠા કરી શક્યા હતા. એ નાણાંનો ઉપયોગ ૫૦૦૦ સ્ક્વેર ફુટના બિલ્ડિંગ અને આજુબાજુના લૅન્ડસ્કેપ ગાર્ડન માટે કરવામાં આવશે. બિલ્ડિંગમાં એક સમયે ૧૨૦ લોકોને સમાવી શકાશે. એમાં વાઇ-ફાઇ અને CCTV કૅમેરા પણ લગાવવામાં આવ્યા છે. હવે અમે હાલના પરંપરાગત સ્મશાન અને એની કમ્પાઉન્ડ-વૉલનું રિનોવેશન કરી રહ્યા છીએ.’